Jonas Dagys (1906)

Jonas Dagys (1906 m. spalio 11 d. Kadaruose, Biržų apskritis – 1993 m. sausio 31 d. Vilnius) – Lietuvos botanikas, augalų fiziologas.

Biografija 
1925 m. baigė Biržų gimnaziją, 1930 m. Vytauto Didžiojo universitetą. 1935 m. Graco universitete apgynė daktaro disertaciją „Wuchsstoffe der Microorganizmen in Embryonalen Geweben und Blutungssafte“ (Mikroorganizmų augimo medžiagos embrioniniuose audiniuose ir suloje). 1930–1940 m. Vytauto Didžiojo universiteto dėstytojas. 1933–1935 m. specializavosi Graco universitete (Austrija), 1938–1939 m. Utrechto universitete (Olandija) ir Kopennhagoje (Danija).

Nuo 1940 m. Vilniaus universiteto dėstytojas, 1940–1975 m. Augalų anatomijos ir fiziologijos katedros vedėjas, nuo 1945 m. profesorius. 1946 m. biologijos mokslų daktaras. 1952–1982 m. Lietuvos botanikų draugijos pirmininkas. Nuo 1956 m. LSSR mokslų akademijos narys korespondentas.

Mokslinė veikla 
Tyrė vitaminų, mikroelementų, augimo reguliatorių poveikį augalų augimui ir derliui, fotosintezės produktyvumui, fermentų aktyvumui, fitoncidus, osmosą, Baltijos pajūrio augalų ekologiją, pievas. Redagavo „Lietuvišką botanikos žodyną“ (d. 1, 1938 m.), „Botanikos terminų žodyną“ (1965 m.), leidinį "Lietuvos TSR flora" (1959–1980 m.).

Bibliografija 
 Vadovas Lietuvos augalams pažinti / Jonas Dagys, J. Kuprevičius, Antanas Minkevičius. – Kaunas, 1934. – 358 p.: iliustr.
 Folikulino poveikis į augalų augimą ir plėtotę. – Kaunas, 1937. – 13 p.: iliustr.
 Augalų anatomija ir morfologija: pagal prof. L. I. Kursanovą, prof. F. N. Krašeninikovą ir N. A. Komarnickį: vadovėlis. – Kaunas, 1947. – 632 p.: iliustr.
 Vaistingieji augalai ir jų paruoša: pagal prof. V. J. Straževičių / Eduardas Kanopka, Jonas Dagys. – Kaunas, 1948. – 363 p.: iliustr.
 Kolektyvinių ūkių santvarka – tolesnio krašto suklestėjimo laidas. – Vilnius: Valstybinė politinės literatūros leidykla, 1949. – 14 p.
 Kaip žmogus išmoko pakeisti augalų prigimtį. – Vilnius: Valstybinė politinės ir mokslinės literatūros leidykla, 1950. – 64 p.: iliustr.
 Augalų anatomija ir morfologija. – 2-asis leidimas. – Vilnius: Valstybinė politinės ir mokslinės literatūros leidykla, 1950. – 632 p.: iliustr.
 Augalų augimo skatintojai ir jų reikšmė žemės ūkiui. – Vilnius: Valstybinė politinės ir mokslinės literatūros leidykla, 1951. – 30 p.: iliustr.
 K. A. Timiriazevo mokslas apie augalų mitybą. – Vilnius: Valstybinė politinės ir mokslinės literatūros leidykla, 1953. – 32 p.
 Mikroelementai – būtinos trašos gausiems ir pastoviems derliams gauti. – Vilnius: Valstybinė politinės ir mokslinės literatūros leidykla, 1953. – 40 p.
 Augalų apsauginės medžiagos prieš parazitus ir kenkėjus – fitoncidai. – Vilnius: Valstybinė politinės ir mokslinės literatūros leidykla, 1954. – 32 p.: iliustr.
 Tarybinio agrobiologijos mokslo pasiekimai augalų mitybos srityje ir jų įdiegimas į žemės ūkį. – Vilnius, 1955. – 44 p.: iliustr.
 Augalai ir jų aplinka: augalų ekologijos bruožai. – Vilnius: Valstybinė politinės ir mokslinės literatūros leidykla, 1957. – 72 p.: iliustr.
 Biologija ir religija apie gyvybės esmę. – Vilnius, 1963. – 23 p.
 Organizmų vystymosi dialektika. – Vilnius: Mintis, 1964. – 51 p.: iliustr.
 Augalų fiziologijos laboratoriniai darbai / Jonas Dagys, Albertas Petras Bluzmanas, Albinas Putrimas. – Vilnius: Mintis, 1965. – 309 p.: iliustr.
 Augalų anatomija ir morfologija: botanikos kurso I d.: vadovėlis. – Vilnius: Mintis, 1969. – 482 p.: iliustr.
 Botanikos mokslo pasiekimai Tarybų Lietuvoje. – Vilnius, 1969. – 17 p.
 Augalų fiziologija: vadovėlis (su kitais). – Vilnius: Mintis, 1974. – 390 p.: iliustr.
 Materializmo ir idealizmo kova biologijoje: medžiaga lektoriui. – Vilnius: Žinija, 1976. – 17 p.
 Augalų ekologija: mokymo priemonė. – Vilnius: Mokslas, 1980. – 240 p.: iliustr.
 Augalų anatomija ir morfologija: vadovėlis. – Vilnius: Mokslas, 1985.

Įvertinimas 
 1965 m. LSSR valstybinė premija
 1983 m. LSSR valstybinė premija

Šaltiniai

Literatūra 
 Dienoraštis / Jonas Dagys. – Vilnius: Botanikos instituto leidykla, 2006. – 568 p.: iliustr. – ISBN 9986-662-31-1
 Prisimenant profesorių Joną Dagį (1906–1996). – Vilnius: Vilniaus universiteto leidykla, 2006. – 134 p.: portr. – ISBN 9986-19-948-4

Lietuvos mokslų akademijos nariai korespondentai
LTSR valstybinės premijos laureatai
Lietuvos biologai
Lietuvos žemės ūkio teoretikai
Lietuvos redaktoriai
Lietuvos dėstytojai